CELEX: 32022D0407
Language: ro
Date: 2022-03-09 00:00:00
Title: Decizia de punere în aplicare (UE) 2022/407 a Comisiei din 9 martie 2022 de încheiere a reexaminării intermediare parțiale a măsurilor compensatorii aplicabile importurilor de anumiți păstrăvi-curcubeu originari din Republica Turcia

10.3.2022   
               
               
                  RO
               
               
                  Jurnalul Oficial al Uniunii Europene
               
               
                  L 83/60
               
            
         DECIZIA DE PUNERE ÎN APLICARE (UE) 2022/407 A COMISIEI
         din 9 martie 2022
         de încheiere a reexaminării intermediare parțiale a măsurilor compensatorii aplicabile importurilor de anumiți păstrăvi-curcubeu originari din Republica Turcia
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2016/1037 al Parlamentului European și al Consiliului din 8 iunie 2016 privind protecția împotriva importurilor care fac obiectul unor subvenții din partea țărilor care nu sunt membre ale Uniunii Europene (1), în special articolul 14 alineatul (1) și articolul 19,
         întrucât:
         1.   PROCEDURA
         
         1.1.   Anchetele precedente și măsurile în vigoare
         
         
                     (1)
                  
                  
                     Prin Regulamentul de punere în aplicare (UE) 2015/309 (2), Comisia a instituit taxe compensatorii definitive la importurile de anumiți păstrăvi-curcubeu originari din Republica Turcia (denumit în continuare „ancheta inițială”).
                  
               
                     (2)
                  
                  
                     La 4 iunie 2018, în urma unei reexaminări intermediare parțiale privind subvenționarea tuturor producătorilor-exportatori, în temeiul Regulamentului de punere în aplicare (UE) 2018/823 al Comisiei (3), Comisia a decis să mențină măsurile stabilite în ancheta inițială.
                  
               
                     (3)
                  
                  
                     Comisia a constatat că modificarea legislativă din dreptul turc privind subvențiile pentru producătorii de păstrăv, care a făcut obiectul reexaminării, nu justifica revizuirea taxelor compensatorii pentru toți producătorii de păstrăv din Turcia. Cu toate acestea, s-a observat că impactul modificării legislative a fost diferit la nivelul fiecărei societăți (4).
                  
               
                     (4)
                  
                  
                     La 15 mai 2020, în urma unei reexaminări intermediare parțiale, în conformitate cu Regulamentul de punere în aplicare (UE) 2020/658 al Comisiei (5), Comisia a modificat nivelul taxei compensatorii cu privire la un producător-exportator.
                  
               
                     (5)
                  
                  
                     La 20 mai 2021, în urma unei reexaminări efectuate în perspectiva expirării măsurilor, în conformitate cu Regulamentul de punere în aplicare (UE) 2021/823 (6), Comisia a decis să mențină nivelul taxelor compensatorii, astfel cum a fost stabilit în ancheta inițială și astfel cum a fost modificat prin Regulamentul de punere în aplicare (UE) 2020/658.
                  
               
                     (6)
                  
                  
                     Comisia a concluzionat că expirarea măsurilor în vigoare ar fi condus la continuarea subvenționării, întrucât ar fi continuat exporturile subvenționate de volume substanțiale ale produsului în cauză către Uniune. În plus, având în vedere existența unor capacități neutilizate masive în Turcia, atractivitatea pieței Uniunii, nivelurile prețurilor importurilor din Turcia și impactul probabil al acestora asupra industriei din Uniune, exista probabilitatea continuării prejudiciului în cazul în care s-ar fi permis expirarea măsurilor.
                  
               
                     (7)
                  
                  
                     În concluzie, s-a stabilit că nu există motive imperioase legate de interesul Uniunii care s-ar opune menținerii măsurilor existente.
                  
               
                     (8)
                  
                  
                     Nivelul taxelor compensatorii definitive în vigoare în prezent variază între 1,5 % și 9,5 %.
                  
               1.2.   Deschiderea unei reexaminări intermediare parțiale
         
         
                     (9)
                  
                  
                     La 29 mai 2020, Comisia a primit o cerere de reexaminare intermediară parțială a taxei compensatorii în vigoare în temeiul articolului 19 din Regulamentul (UE) 2016/1037 (denumit în continuare „regulamentul de bază”), depusă de producătorul-exportator Selina Balik Isleme Tesis Ithalat Ihracat ve Ticaret Anonim Sirketi (denumit în continuare „solicitantul”). Cererea de reexaminare intermediară parțială era limitată la examinarea subvenționării în ceea ce îl privește pe solicitant.
                  
               
                     (10)
                  
                  
                     La 5 februarie 2021, Comisia Europeană a deschis o reexaminare intermediară a măsurilor compensatorii aplicabile importurilor în Uniune de anumiți păstrăvi-curcubeu originari din Republica Turcia (denumită în continuare „țara în cauză”), în temeiul articolului 19 din regulamentul de bază. Comisia a publicat un aviz de deschidere în Jurnalul Oficial al Uniunii Europene (denumit în continuare „avizul de deschidere”) (7).
                  
               
                     (11)
                  
                  
                     Solicitantul a susținut că circumstanțele care justifică măsurile compensatorii existente par să se fi schimbat și să aibă un caracter durabil în ceea ce îl privește pe solicitant.
                  
               1.3.   Perioada anchetei de reexaminare și perioada examinată
         
         
                     (12)
                  
                  
                     Reexaminarea privind subvenționarea solicitantului a acoperit perioada cuprinsă între 1 ianuarie 2020 și 31 decembrie 2020.
                  
               1.4.   Părțile interesate
         
         
                     (13)
                  
                  
                     În avizul de deschidere, părțile interesate au fost invitate să contacteze Comisia în vederea participării la reexaminare. În plus, Comisia a informat în mod specific solicitantul, producătorii și asociațiile cunoscute din Uniune, precum și guvernul țării în cauză cu privire la deschiderea reexaminării și i-a invitat să participe.
                  
               
                     (14)
                  
                  
                     Părțile interesate au avut ocazia de a formula observații cu privire la deschiderea reexaminării și de a solicita o audiere în fața Comisiei și/sau a consilierului-auditor pentru proceduri comerciale.
                  
               1.4.1.   Răspunsurile la chestionar și vizitele de verificare
         
         
                     (15)
                  
                  
                     Comisia a trimis chestionare solicitantului și autorităților din țara în cauză.
                  
               
                     (16)
                  
                  
                     Comisia a primit răspunsuri la chestionar atât de la solicitant, cât și de la autoritățile din țara în cauză.
                  
               2.   PRODUSUL ÎN CAUZĂ ȘI PRODUSUL SIMILAR
         
         2.1.   Produsul care face obiectul reexaminării
         
         
                     (17)
                  
                  
                     Produsul care face obiectul prezentei reexaminări este păstrăvul-curcubeu (Oncorhynchus mykiss)
                     
                                 —
                              
                              
                                 viu, cântărind cel mult 1,2 kg fiecare; sau
                              
                           
                                 —
                              
                              
                                 proaspăt, refrigerat, congelat și/sau afumat:
                                 
                                             —
                                          
                                          
                                             sub formă de pește întreg (cu cap), cu sau fără branhii, eviscerat sau nu, cântărind cel mult 1,2 kg fiecare; sau
                                          
                                       
                                             —
                                          
                                          
                                             fără cap, cu sau fără branhii, eviscerat sau nu, cântărind cel mult 1 kg fiecare; sau
                                          
                                       
                                             —
                                          
                                          
                                             sub formă de fileuri cântărind cel mult 400 g fiecare,
                                          
                                       
                           originar din Republica Turcia și care se încadrează în prezent la codurile NC ex 0301 91 90, ex 0302 11 80, ex 0303 14 90, ex 0304 42 90, ex 0304 82 90 și ex 0305 43 00 (codurile TARIC 0301919011, 0302118011, 0303149011, 0304429010, 0304829010 și 0305430011) (denumit în continuare „produsul care face obiectul reexaminării”).
                  
               
                     (18)
                  
                  
                     Ca și în ancheta inițială, Comisia a constatat că produsul fabricat în Turcia și exportat în Uniune și produsul fabricat și vândut în Uniune de către industria Uniunii au aceleași caracteristici fizice, tehnice și chimice de bază și aceleași utilizări finale de bază. Prin urmare, ele au fost considerate produse similare în sensul articolului 2 litera (c) din regulamentul de bază.
                  
               3.   RETRAGEREA CERERII
         
         
                     (19)
                  
                  
                     În scrisoarea adresată Comisiei la 30 noiembrie 2021, solicitantul și-a retras cererea de reexaminare intermediară.
                  
               
                     (20)
                  
                  
                     În conformitate cu articolul 14 alineatul (1) din regulamentul de bază, procedura poate fi încheiată, cu excepția cazului în care încheierea nu ar fi în interesul Uniunii.
                  
               
                     (21)
                  
                  
                     Ancheta nu a revelat niciun motiv care să arate că o astfel de încheiere nu ar fi în interesul Uniunii.
                  
               
                     (22)
                  
                  
                     În plus, la 20 septembrie 2021, Comisia Europeană a inițiat o reexaminare intermediară la nivel național a măsurilor compensatorii aplicabile importurilor în Uniune de anumiți păstrăvi-curcubeu originari din Republica Turcia (8). Prin urmare, măsurile antisubvenție aflate în prezent în vigoare vor fi revizuite pentru toți producătorii-exportatori în acest cadru.
                  
               4.   CONCLUZIE ȘI COMUNICAREA CONSTATĂRILOR
         
         
                     (23)
                  
                  
                     Comisia a considerat așadar că procedura de reexaminare intermediară parțială trebuie încheiată fără o hotărâre oficială cu privire la orice modificări semnificative de durată și la practicile de subvenționare ale solicitantului.
                  
               
                     (24)
                  
                  
                     Părțile interesate au fost informate în consecință și li s-a acordat posibilitatea de a transmite observații.
                  
               
                     (25)
                  
                  
                     Comisia nu a primit nicio observație care să ducă la concluzia conform căreia o astfel de încheiere nu ar fi în interesul Uniunii.
                  
               
                     (26)
                  
                  
                     Prezenta decizie este conformă cu avizul comitetului instituit prin articolul 25 alineatul (1) din regulamentul de bază,
                  
               ADOPTĂ PREZENTA DECIZIE:
         
            Articolul 1
            Se încheie reexaminarea intermediară parțială a măsurilor compensatorii aplicabile importurilor de anumiți păstrăvi-curcubeu originari din Republica Turcia în ceea ce îl privește pe solicitant și care se încadrează în prezent la codurile NC ex 0301 91 90, ex 0302 11 80, ex 0303 14 90, ex 0304 42 90, ex 0304 82 90 și ex 0305 43 00 (codurile TARIC 0301919011, 0302118011, 0303149011, 0304429010, 0304829010 și 0305430011).
         
         
            Articolul 2
            Prezenta decizie intră în vigoare în ziua următoare datei publicării în Jurnalul Oficial al Uniunii Europene.
         
         
            Adoptată la Bruxelles, 9 martie 2022.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 176, 30.6.2016, p. 55.
         
            (2)  Regulamentul de punere în aplicare (UE) 2015/309 al Comisiei din 26 februarie 2015 de instituire a unei taxe compensatorii definitive și de percepere definitivă a taxei provizorii aplicate importurilor de anumiți păstrăvi-curcubeu originari din Turcia (JO L 56, 27.2.2015, p. 12).
         
            (3)  Regulamentul de punere în aplicare (UE) 2018/823 al Comisiei din 4 iunie 2018 de încheiere a reexaminării intermediare parțiale a măsurilor compensatorii aplicabile importurilor de anumiți păstrăvi-curcubeu originari din Republica Turcia (JO L 139, 5.6.2018, p. 14).
         
            (4)  Considerentul 49 din Regulamentul de punere în aplicare (UE) 2018/823 al Comisiei.
         
            (5)  Regulamentul de punere în aplicare (UE) 2020/658 al Comisiei din 15 mai 2020 de modificare a Regulamentului de punere în aplicare (UE) 2015/309 de instituire a unei taxe compensatorii definitive și de percepere definitivă a taxei provizorii aplicate importurilor de anumiți păstrăvi-curcubeu originari din Turcia în urma unei reexaminări intermediare în conformitate cu articolul 19 alineatul (4) din Regulamentul (UE) 2016/1037 al Parlamentului European și al Consiliului (JO L 155, 18.5.2020, p. 3).
         
            (6)  Regulamentul de punere în aplicare (UE) 2021/823 al Comisiei din 20 mai 2021 de instituire a unei taxe compensatorii definitive la importurile de anumiți păstrăvi-curcubeu originari din Turcia în urma unei reexaminări efectuate în perspectiva expirării măsurilor în temeiul articolului 18 din Regulamentul (UE) 2016/1037 al Parlamentului European și al Consiliului (JO L 183, 25.5.2021, p. 5).
         
            (7)  JO C 40, 5.2.2021, p. 12.
         
            (8)  JO C 380, 20.9.2021, p. 15.